1
2

L E G E

pentru modificarea şi completarea Codului cu privire 
la contravenţiile administrative


Parlamentul adoptă prezenta lege organică. 


Articol unic. – Codul cu privire la contravenţiile administrative, aprobat prin Legea R.S.S. Moldoveneşti din 29 martie 1985 (Veştile Sovietului Suprem şi ale  Guvernului R.S.S. Moldoveneşti, 1985, nr.3, art.47), cu modificările ulterioare, se modifică şi se completează după cum urmează: 


1. Articolul 163 se completează cu alineatele 9, 10, 11, 12 şi 13, avînd următorul cuprins:


"Neprezentarea în termenele stabilite de legislaţie a dărilor de seamă privind calcularea şi transferarea contribuţiilor de asigurări sociale, a declaraţiei privind evidenţa nominală a asiguraţilor şi a declaraţiei de asigurare –


atrage după sine aplicarea unei amenzi persoanelor cu funcţii de răspundere în mărime de la zece la douăzeci de salarii minime.

Nerespectarea ordinii şi modului de calculare a contribuţiei de asigurări sociale –


atrage după sine aplicarea unei amenzi cetăţenilor în mărime de la zece la douăzeci de salarii minime şi persoanelor cu funcţii de răspundere – în mărime de la cincisprezece la cincizeci de salarii minime.


Necomunicarea modificării termenelor de plată a contribuţiei de asigurări sociale Casei Naţionale de Asigurări Sociale şi caselor teritoriale de asigurări sociale – 


atrage după sine aplicarea unei amenzi persoanelor cu funcţii de răspundere în mărime de la cincisprezece la cincizeci de salarii minime.


Neîndeplinirea obligaţiei stabilite de legislaţie privind anunţarea modificărilor survenite pentru acordarea de pensie –


atrage după sine aplicarea unei amenzi persoanelor cu funcţii de răspundere în mărime de la zece la douăzeci de salarii minime.

Refuzul de a pune la dispoziţia organelor de control ale Casei Naţionale de Asigurări Sociale şi ale caselor teritoriale de asigurări sociale documentele justificative şi actele de evidenţă, necesare stabilirii obligaţiilor de asigurări sociale –


atrage după sine aplicarea unei amenzi persoanelor cu funcţii de răspundere în mărime de la treizeci la şaptezeci şi cinci de salarii minime."


2. Articolul 2221 va avea următorul cuprins: 


"Articolul 2221. Casa Naţională de Asigurări Sociale 


Casa Naţională de Asigurări Sociale şi casele teritoriale de asigurări sociale examinează cazurile cu privire la contravenţiile administrative prevăzute în articolul 162 alineatul 3, articolul 163 alineatele 8, 9, 10, 11, 12 şi 13 şi în articolul 1634 din prezentul cod.


Dreptul de a examina cazurile cu privire la contravenţiile administrative şi de a aplica sancţiuni administrative în numele Casei Naţionale de Asigurări Sociale îl au preşedintele şi vicepreşedinţii Casei Naţionale de Asigurări Sociale, directorii caselor teritoriale de asigurări sociale şi adjuncţii acestora."

